cyanic-selkie/wikianc huggingface dataset:
Ириней Легеза
Ириней Леге́за, Legeza Irén, псевдонимы Иванъ Лоцуга, Карпатскій; (*1. апрѣль 1861, Туря Быстра, Мадярске кральовство — †8. септембра 1929, Туря Пасѣка, Подкарпатска Русь, Чехословакия) — русинскый писатель, сполоченскый дѣятель, организатор кооперации, грекокатолицкый священик.
Биография
В року 1892 достав парохию Кленовой в Земплинѣ, де служив по рок 1920. Быв перворядным спѣваком, в товаришствѣ быв добрый оповѣдач и анекдотиста, и по характеру быв веселый, што позднѣйше и вызнало ся в его писанях.
Творба
Легеза быв еден з найпродуктивнѣйшых русинскых писательох в зачатку 20. ст. Найчастѣйше публиковав свои творы в новинцѣ Наука, в ей додатку Село, в рочных алманахах-мѣсяцословах.
Референции
Катеґорія:Русиньскы писателї
Иван Бровди
Биография
Основну школу закончив в Оноку, де учителѣ, видячи его наданя, рекомендовали его матери дати сына до умѣлецкой школы в Ужгород. По закончѣню середной школы в Великых Комятах (1952-1955) учив ся в училищу ужиткового умѣня в Ужгородѣ (1956-1961). Ту в училищу ся спознав зо своев будучов женов Ларисов, з яков основали творчу родину. Обое понад 60 рокы презентовали высоке професийне умѣня в краю и в заграничу. Жили в Мукачовѣ.
Творба
Створив велике число монументалных скулптур, бронзовых и деревяных рельефох, украсившых площѣ и будовы родного края. Вельо з его робот суть звязаны з русинсков историов и културов. Вызнаменаный бронзовов медалиов Выставки досягнуть народного господарства СССР (1971), премиов Ердели и Бокшая (1998, 2012).
Референции
Катеґорія:Русинскы скулпторы Катеґорія:Русиньскы умелцї Катеґорія:Русиньскы малярї
Назарены (малярство)
Назарены (нѣм. Nazarenen) была группа малярьох, котры року 1809 во Вѣдни, а пак в  Римѣ заложили ''Братство св. Лукы'', што было первым малярскым сполком в истории умѣлства.
Назва и вызначнѣйшы члены
Таку назву выбрали прото, же евангелиста Лука ся поважуе за покровителя малярьох. В ширшом смыслѣ тот термин означать патриотично-религийный умѣлецкый напрям в Германии, Италии и Австрии. Назарены — на зачатку была их неофициална назва, высмѣшна прозывка, котру им дали про то, же носили плихтаючы, беленгаючы шаты и лишали довгы волосы.
Закладателѣ братства были шестеро: Йоганн Фридрих Овербек (Johann Friedrich Overbeck), Франц Пфорр (Franz Pforr), Йозеф Винтергерст ( Joseph Wintergerst), Йозеф Суттнер (Joseph Suttner), Лудвик Фогел (Ludwig Vogel) и Йоганн Конрад Готтингер (Johann Konrad Hottinger). Позднѣйше ку братству приступили Петер фон Корнелиус (Peter von Cornelius), Вилгелм Шадов (Wilhelm Schadow), Филипп Файт (Philipp Veit) и далшы.
История
В року 1808 зачали штуденты Академии во Вѣдни протестовати против классицизма и академизма выукы, а року 1809, коли Наполеоновы войска обсадили город, одышли до Риму и нашли утулок в монастыри Сан Изидоро. Главныма фигурами братства стали ся Фридрих Овербек и Петер Корнелиус. В роках 1818–1830 идеи и вплыв назаренох росширили ся на Германию и Австрию. Петер Корнелиус став ся директором Академии в Дюсселдорфу, а пак в Мюнхену и Берлинѣ. В конци 1840-х вплыв назаренох зачав упадати. Фридрих Овербек зостав в Италии до смерти.
Референции
Катеґорія:Умелецькы напрямы Катеґорія:Романтізм
Ингушскый язык
Ингушскый язык (ГIалгIай мотт) — язык ингушов, нахского народу Сѣверного Кавказу, официалный язык Ингушитии. Катеґорія:Языкы
Лисабон
Ли́сабон, Lisboa,  — главный и найвекшый город и главный пристав Португалии з обывательством 545 813 особ (2021). Въедно з агломерациев числить 2 871 876 особ (2021).
Полога
Лежить в горлѣ рѣкы Тежу, Tejo, в оддалѣню 15 км од Атлантичного океана.
Клима
Через свою пологу просто на березѣ Атлантику, Лисабон мать мягку климу, овплывнену температурным режимом океана: не аж горяче лѣто и односно мягка зима. Температура рѣдко спаде под 0°C. Сѣверный берег горла Тежу на запад од Лисабона — сама курортна зона, называна Сонѣчный берег, Costa do Sol (чит. Кошта ду сул).
История
Основаный, подля одгадох в 2. тысячрочу до н. е. Феничанами под назвов Alis Ubbo (файне пристанище). В току Другой пунской войны забраный Римлянами (205 до н. е.). По роспадѣ Римской империи быв под владов германскых племен (Готы, Свевы, Визиготы), а од року 714 — Арабох. Ослободженый в року 1147 и входить до Кральовства Португалия, в року 1179 доставать варошскы права, а од половкы 1250-х — статус главного города кральовства. В року 1755 спустошеный трясѣньом землѣ. 13. децембра 2007 ту подписана Лисабонска догода, котра де факто стала ся уставов Европской унии.
Наука и култура
Лисабонска универзита была основана в року 1288. Наука в школах безплатна и повинна про вѣкову категорию од 6 по 15 рокы. Окрем штатных школ суть приватны, з языком выукы америцкым, французскым, нѣмецкым, испанскым и шведскым.
В сучасности в Лисабонѣ суть во множествѣ розличны научны и културны академии и высшы школы, як державны, так и приватны. Меджи нима Инштитут Камоенса, котрый ширить португалску културу через свои центры, умѣщены в понад 100 державах свѣту.
Зачатком 1990-х число штудентох росло, але од 2000-х падать. Многы тутешны штуденты идуть за науков до престижнѣйшых заграничных универзит, а имигранты ся скорше змагають достати роботу, неж высокошколску диплому.
Обывательство
Агломерация Лисабона покрывать лем 3% плохы штату, але ту жие понад 25% його обывательох. В року 1975, коли португалскы африцкы колонии ся осамостатнили, одты зачав ся приток имигрантох. Найвеце их было з Кабо Верде. Ку року 2000 мѣра обывательох зо загранича выносила 10%.
Газдовство
Исторично газдовство Лисабона было основане на рыбарствѣ. В сучасности в газдовствѣ доминуе сфера служеб, в нёй занято понад три штвертины роботных рук. Меджи службами важну роль повнять туристика и торговля. Свѣтова выставка Expo'1998 и впечатлива модернизация Лисабона додали му новый образ. Появив ся мост Васко да Гама, натогды найдовжый в Европѣ, а вздовж набережа — океанариум, портошы про яхты, готелы, торговы домы и центры забав. Але при тому Лисабон у многому захранив атмосферу вароша XIX. стороча, и тота притягуе туристох. На свѣтаню рыбарскы човны выставляють свою ловину на голосливу лицитацию перед маителями рыбных продавалень, а торговцѣ рыбов в довгых чорных катранах ещи все розносять рыбу в кошарках на головах. В старых историчных частях Лисабона в ресторанах мож послухати музику и спѣванкы в штилу фаду, котрый ся ту родив в минулых сторочах и жие доднесь.
Торговы, финанчны и транспортно-логистичны службы — далшый важный сектор газдовства. Накладовый обѣг морского приставу 12 млн. тон (2019), число пасажерох на крузерных лодях 576 тысяч (2019). Традичны конарѣ машинарство, металургия, лодярство, петрохемия перенесены в агломерацию, на лѣвый, южный берег Тежу, в район Сетубал. Важнѣйшы експортовы продукты: вина, оливовый олай, рыбны конзервы.
Референции
Катеґорія:Населены пункты Португалии Катеґорія:Міста Катеґорія:Головны міста
Сметана
Сметана — квасномолочный выробок, продукованый зоз верхнины, сквашованой чистыма културами молочноквасных бактерий. Обсягуе бѣлковины (ок. 2,5%), тукы (20—40%), сахариды (2,3—2,5%). молочный квас (0,7—0,9%). Енергетична вартость 100 г сметаны при 30% мастнотѣ — 1,3 МДж (ок. 302 ккал).
Про сквашованю ся поуживають бактерии, походячы з молочного квасу. Обычайна сметана мать 15-20% мастноту, што додавать значны калории до стравы. Про тых, котры сокотять свою тонку линию, суть сметаны з меншов мастнотов. Такы сметаны ся приправують домѣшаньом молока ку обычайной сметанѣ.
Референции
Катеґорія:Молочны выробкы
Миколаївска область
Миколаївска область (Миколаївска область) – є єдна з областей Україны, з центром у місті Миколаїв. Ся находить на березї Чорного моря.
Мать розлогу 24 598 км² і 1 229 500 жытелїв (2007).
Адміністратівне дїлїня
Районы Миколаївской области:
Катеґорія:Україна Катеґорія:Области Україны Катеґорія:Миколаївска область
Едґар Aллен Поу
Едґар Aллен Поу  (англ.: Edgar Allan Poe) (19. януар 1809, Бостон, Месычусеттс, США – † 7. октобер 1849, Балтімор, Мериленд, США) быв вызначный америцкый поет, порзаїк, есеїста і литературный теоретик. Быв основателчом світового детектівного жанра – детектівной повідкы. Міджі найвызначнійшы діла ся рахують стишок Гавран (1845) і Пригоды Артгура Ґордона Пима (1838).
Катеґорія:Англоязычны писателе Катеґорія:Умелцы Катеґорія:Поеты Катеґорія:Писателе США Катеґорія:Писателї детектівок
Арлингтонскый Народный Теметов
Арлингтонскый Народный Теметов, Arlington National Cemetery — америцкый военскый теметов в Арлингтонѣ под Вашингтоном, главным городом США.
На теметовѣ погребены заслужены участникы войн, президенты США, предсѣдателѣ Высшого суда США и америцкы астронавты. Вступ на теметов вольный. Еднов з навекшых туристичных атракций е змѣна стражы при гробѣ незнатых воякох.
Полога
Теметов находить ся в округу Арлингтон, штат Вирджиния. 38.88°N, -77.07°W
Найблизша штация метро Вашингтона: Arlington Cemetery (синя линия).
Референции
Катеґорія:Теметовы
Пуночка
Своє названя пуночка дістала од лапландского слова «пунак».
Голос
Голос — дзвінкы низходящі трелі. Голос пуночкы.
Референції
Катеґорія:Овсянковы Катеґорія:Птаство Підкарпатьской Руси
Сара Бернар
Сара Бернар (Sarah Bernhardt, родне мено Сара-Мария-Генріет-Розін Бернар, Sara-Marie-Henriette Rosine Bernard; 22. октобра 1844, Паріж – 26. марца 1923, Паріж) — французьска актерка, єдна з найвызначнїшых дїятелїв театру 19. і початку 20. стороча.
Ґреція
Ґреція офіціално Геленьска републіка (Ελλάδα; Ελλάς) – є штат лежачій в юговыходній Европі на югу Балканьского півострова і лежачій на островах в Еґейскім, Середоземнім і Йонскім морю. Ёго сусїдами суть Албанія, Сѣверна Македонія, Булгарія і Турція. Головным містом суть Атены. Урядным языком є ґречтіня. Геленьска републіка є членом Европской унії од року 1981. B Ґреції є офіціална мена Евро. Густота залюднѣня — 82/км².
Ґреція Катеґорія:Европска унія Катеґорія:Країны
Дюра Папгаргаї
Дюра Папгаргаї (*11. новембра 1936, Руски Керестур – †15. марца 2008, Нови Сад) — руски писатель, новинар, главни и одвичательни редактор часопису за литературу, културу и дружтвени питаня Шветлосц, драмски дїяч и инициятор вецей културних манифестацийох.
Биография
Народзел ше у Руским Керестуре 11. новембра 1936. року. Оцец Дюра, мац Маґдалена, народзена Роман. Основну школу и нїзшу ґимназию закончел у своїм валалє (1943–1951), стредню физкултурну школу у Новим Садзе (1952–1956). Робел як наставнїк у основней школи у Вербаше и Руским Керестуре (1956–1959), потим як новинар у редакциї новинох Руске слово (1963–1966). У Новим Садзе тиж и дипломовал югославянску литературу на Филозофском факултету (ґрупа Югославянска литература и южнославянски язики, 1960–1964). Прейг 27 роки бул главни и одвичательни редактор обновеного часопису Шветлосц у НВП Руске слово (1966–1993).
Источасно бул и гонорарни драматург, а потим директор Драми Сербского народного театра у Новим Садзе (1979–1982). Бул тиж єден спомедзи найзначнєйших иницияторох снованя Аматерского руского театра «Дядя» зоз сценами у Новим Садзе и Руским Керестуре и длугорочни його уметнїцки руководитель. У тим театре вон и усовершел свойо режисерске искуство и ту витворел найвекшу часц режийних постановкох. До скорейчасовей пензиї пошол 1993. року зоз длужносци главного и одвичательного редактора часопису Шветлосц, значно начатого здравя. Умар несподзивано 15. марца 2008. року у Новим Садзе, а поховани є 17. марца истого року на теметове у Руским Керестуре.
Творчосц
Поезию почал обявйовац у Пионирскей заградки 1951. року, а окрем поезиї пише и приповедки и драмски твори, як за старших так и за дзеци. Перша кнїжка обявена му 1968 (Ту, такой при шерцу). Перши є руски писатель котрому кнїжки обявени на українским язику (Наталка, дзивче хторе любело конї, 1996), на словацким (Вина, 1985), на мадярским (Вовчи роки, 1988), на анґлийским (Путованє на юг, 2006). На сербским язику му обявени кнїжки поезиї И з циньом и з прахом, 2003 и Лифт за безбрижище, 2006. Автор є Антолоґиї рускей поезиї (1984).
Визнаний є поета, прозни и драмски писатель, литературни критичар, антолоґичар и театрални режисер. Автор є векшого числа кнїжкох поезиї и прози як за одроснутих, так и за дзеци. Написал и 23 драми, котри му обявени, а скоро шицки и виводзени на сцени або на радию. Проза Дюри Папгаргая найлєпше представена зоз двома кнїжками — у романє за дзеци Конєц швета (1980) и у зборнїку приповедкох Вина (1984).
Припознаня
За свою плодну роботу на вецей польох култури достал векше число значних наградох и припознаньох. Найзначнєйши медзи нїма то: Награда „Невен" (1980), Искри култури КПЗ Войводини (1982), Октоберска награда Городу Нового Саду (1984), Вукова награда КПЗ Сербиї (1996), Награда „Александер Духнович" (1997) и Награда за животне дїло Дружтва писательох Войводини.
Фусноти
Катеґорія:Русиньскы поеты Катеґорія:Русиньскы писателї Катеґорія:Русинскы драматици Катеґорія:Русиньскы режісеры‎
Зикр
Зикр, ذکر‎ — в исламѣ — упоминаня имени Бога наголос з намѣром прославлѣня, ритуална молитва, практикована могамеданскыма мистиками (суфиями) про то, жебы прославили Бога и досягли духовной совершености.
Практика зикра
В практицѣ суфийских братств окрему вагу мать способ окончѣня зикра, браный як важный ритуал. Великый вызнам доставать поза, особенны ритмичны рухы, техника дыханя. Способы окончѣня зикра в розличных братствах ся одличують. Важна, примѣром, сила голоса. Едны братства практикують голосный зикр, иншы —тихый. Тыж суть индивидуальна и колективна традиции зикра. Роздѣлы меджи традициями братств были предметом спорох и противостаня.
Зикр включать велике число повторѣнь набоженскых формул, котры в основѣ взяты з Корана, напримѣр: ла илага илла Аллаг, “нѣт иншого Бога окрем Аллага”; Аллагу акбар, “Аллаг найвекшый”; ал гамду ли Аллаг, “хвала Аллагу”; астакфиру Аллаг, “одпусть ми, Аллагу”.
Помочны средства
Понеже цѣль зикра — набоженскый транс, дакотры братства стимуловали його настаня спожитьом кавы, алкоголу и наркотикох. Иншы выступали против того. Обы ся не поплести при рахунку числа повторѣнь набоженскых формул, од IX. стороча широко ся поуживають пацеркы (тасбих).
Ковель
Ковель (Ковель, Kowel) є місто в западнїй Україні, у центрі Волиньской области. Админiстративный центр Ковельского района. Находить ся на берегах рiкы Турія, 72 км по штрасi и 84 км по желüзному путёви уд Луцька. Жиє тамкы 68 562 жытелї. Перше ся споминать у 1310 році.
Саріса
Саріса (ґрецькы: σάρισα) была дворучна копія хоснована старовікыма Македонцами і Ґреками. Копія была довга 6 аж 7 метрів, причім 4 метры тырчали допереду перед фаланґістами. Тота довжка уможнёвала, абы ся до боя запоїло першых пять рядів зоставленой македоньской фалангы, што тым тіпам фаланґы давало выгоду проти класічным фаланґам гоплітів.
Катеґорія:Войскова справа
Границя Мого
Границя Мого або границя Могоровичича, Mohorovicic discontinuity — границя раздѣла меджи земнов коров и плащом Землѣ; объявлена в року 1909 хорватскым сейсмологом Андрия Мохоровичичом (Andrija Mohorovičić, 1857–1936). Скорость продовжных сейсмичных волн при переходѣ через границю Мого наростать скоком од 6,7–7,6 до 7,9–8,2 км/с, а густота материи — од 2,9–3,0 до 3,1–3,5 т/м3, хоть подаколи позорують иншый порядок змѣны скорости. Часто хоснують куртанкы Мого, границя Мого, границя М.
Референции
Катеґорія:Сферы Землѣ
Гімна Україны
Гімна Україны (Гімн України) — офіціалный штатный гімна Україны. Принятий 15. януара 1992 року (сам текст быв принятий 6. марца 2003 року).
Катеґорія:Народны гимны
Ладомирова
Ладомирова (по ) є село на Словеньску в окресї Свідник.
Обывательство
Зложіня обывательства подля народности (2011 р.) :
Русиньскый язык за материньскый означіли 293 жытелїв (29,5%).
Памяткы
Церьков Архангела Михаила з року 1742 (НКП) (Список ЮНЕСКО)
Анталōвці
Анталōвці (Анталовці ) — село в Середнянськӯй селещнӯй громаді Ужгородьского района Закарпатьскӯй областï Украйны. Росположеной на рïчки Виля ( авадь Завада).
По переписï 2001 рōка в селі проживає 1059 челяднику. Село обыймає площадь 10,8 км².
Історія
Першой упоминаня села датуєся 1548 роком у грамоті короля Фердинанда І де говорить ся про наслідство Другету.
В XVIII вікови в селі уже бōла греко-католицька церкōвь. В 1946 рōці село бōло перейменованой на Антоновку.
В 1995 рōці селови вернули стару називку.
Катеґорія:Населены пункты
Міґрація
Міґрація є переселёваня членів ґрупы даякых быдел (людей або жывотин) з єдного місця до другого. Даколи ся тот термін хоснує і про рослины, або в перенесенім значіню тыж про нежывы предметы (напр. міґрація весмірных обєктів ці міґрація даных в інформатіцї).
З погляду даякой конкретной популації мож выдрїзнити еміґрацію, што є чісло людей, котры ся з той популації переселили за даяку єдиніцю часу (справила рік), і іміґрацію, што навспак є кількость людей, котры ся до той популації за приналежну часову єдиніцю переселили.
Міґрація в еколоґії
Міґрації звірят годны быти реґуларны (ціклічно ся повторюючі) або нереґуларны (нагодны) та можуть мати вшелиякы прічіны.
Референції
.
Катеґорія:Еколоґія Катеґорія:Хованя
Стїнолаз
Стїнолаз (Tichodroma muraria) є вид меншого горьского птахa з родины поповзенёвых, о дашто векшого як воробель. Росшыреный є в горах южной а середнёй Европы а западной а середнёй Азії. Росшыреный є i в Татрах, што суть найсевернїшы гнїздовиска того виду в Европі. Не є то перелїтный птах, мімо час гнїздїня ся выберать лем на курты путї до низшых горьскых теренів.
В сучасности ся лучать на два підвиды стїнолаза. Окрем підвиду T. muraria muraria (Европа а Турція аж po Кавказ) было зазначене в середнїй Азії росшырїня підвиду T. muraria nepalensis, якый ся лем маленько одрізнять тмавшов фарбов піря і росшырїнём у высшых горьскых пологах.
Екстерны одказы
Катеґорія:Поповзенёвы Катеґорія:Птаство Підкарпатьской Руси
Гелсінкы
Гéлсінкы (Helsinki, Helsingfors) — головне і найбівше місто Фіньской републікы. Лежыть місто на юге країны на березі Фіньского залива Балтіцького моря.
Катеґорія:Головны міста Катеґорія:Населены пункты подля алфавиту Катеґорія:Міста Европы
Маріуполь
Інтересны факты
Автобус із україньского Маріуполя в Україну ходить маршрутов: Росія → Латвія → Літва → Польско → Україна, и назад тым истым путём.
Референції
Катеґорія:Міста Україны Катеґорія:Донецька область
Ґреґоріаньскый календарь
Ґреґоріаньскый календарь є в сучасности цїлосвітово хоснована сістема рахованя часу (календарь). Быв заведженый в роцї 1582 папом Ґріґоріём XIII., єднотливы католицькы країны го заваджали поступно в наступных роках. В дакотрых країнах быв приятый аж в 20. сторочу. Ґреґоріаньскый календарь є сонячный календарь.
См. тыж
Григо
Генотип
Генотип, од γένος 'род' и τύπος 'взорчик' — вкупность генох конкретного организма. Генотип — дѣдична основа организма, едина система сполудѣючых генох, носич генетичной информации — контролуе формованя вшиткых властностей организма.
Генотип и фенотип
Генотип е цѣлый комплет генох организма, включно з положѣньом генох в хромосомах. Подробно описати генотип и найпростѣйшого организма не е можне, бо каждый генотип обсягуе множество генох, о ествованю котрых ани не знаме. Подля сучасных представ число генох у вида Drosophila melanoqaster (плодова мушка) — 14 тысяч, у вида Gallus gallus (курка) 13 тысяч, а у вида Homo sapiens — 21 тысяча.
На практицѣ о притомности конкретного гена в генотипѣ организма мож судити з фенотипичного ефекта того гена. Иншак кажучи, генотип проявлять ся в фенотипѣ. Напримѣр, в генотипѣ Италианох притомный блонд-ген, але проявлять ся найвеце в условиях сѣверных, горскых.
Нѣтра
Нѣтра, Nyitra,  Neutra,  Nyitra — крайскый город, центер Нѣтрянского края, оддаленый о 70 км на выход од главного города Братиславы. Город позарядового историчного вызнаму, первый раз упомянутый в року 828. На його честь названа планетка (9543) Nitra. Числом обывательох Нѣтра шестый найвекшый город Словакии, але указуе спадову тенденцию. В року 1985 мав 83 тыс. обывательох. Через город тече рѣка Нѣтра. Город взник на сѣмох горбах, як старовѣкый Рим.
История
В зачатку IX. стороча ту быв центер Нѣтрянского княжества (князь При́бина), а пак твердыня и религийный центер, ту около року 830 заклали и высвятили  перву христианску церкву на територии нынѣшной Словакии, а неодовго пришли з мисиов Святы Кирил и Мефодий. В року 1248 Нѣтра достала привилегии города. Доминантов города суть стародавны замковы муры и ворота на горбѣ Зобор (588 м) в сѣверной части города и середновѣкый град, обсягуючый тыж катедралу.
Нѣтрянскый град быв едным з найвекшых замкох середновѣку а не поддав ся ани монголскому впаду (1241).
Днешность
Нитра — важный транспортный узел. Основный промысел потравинарскый, в тому числѣ пиварскый, закладеный на переробцѣ агропродукции юга Словакии. Ту регуларно ся одбывають выставкы в ареалѣ Agrokomplex, едином выставищу такого типа в цѣлом штатѣ. Од року 1946 отворили Словацку земледѣлску универзиту, а од року 1959 Универзиту Константина Филозофа (до 1996 Педагогичный инштитут).
Нова Шкоция
Економика
Нова Шкоция в року 2013 мала 453 800 затрудненых особ, з котрых 81% робив во сферѣ служб. Безроботя в року 2012 было 7.2%, з чим провинция умѣщать ся меджи найгоршыма.
Главным жерелом енергии зоставать властне угля. В 1970-х роках при достатку туньой нафты, перешли на ню, але то была хыба, бо цѣны нафты выростли. В року 1984 зачала давати енергию приливна електрарня в устю рѣкы Аннаполис, перва в Сѣверной Америцѣ. В сучасности енергию застачать на 59% властне угля, 21% властный газ, 18% гидроресурсы.
Языкы и етносы
Подля списованя року 2006 найвекшы народностны групы суть Канадяне, Шкоты, Англичане, Иры и Французы. Межи спозначныма меншинами суть негры, Арабы и Китайцѣ, довъедна творячы 4% обывательства. Английскый язык назвали материнскым 92%, другый официалный язык, французскый, приголосили 3,6%; неофициалны языкы довъедна — 3,8%.
Референции
Катеґорія:Провинции Канады
Пол Меккартні
Сёр Джеймс Пол МекКартні (James Paul McCartney), знамы як Пол МекКартні (* 18. юн 1942, Ліверпул, Споєне Кралёвство) є брітаньскый співак і музичный композітор, член музичной ґрупы The Beatles.
Биография
Пїсня МекКартні Yesterday (підписана за устным договором з партнером Джоном Ленноном іменями обадвох авторів - Lennon-McCartney) є за Ґінессовов книгов рекордів найвыужыванїша пїсня поп-музикы. Сам МекКартні є поважаны за найуспїснїшого музичного композитора усїх часів. У ближні час му ся подарило выконати іщі єден рекорд - найшвыдшы аншлаґовы концерт. На тот концерт, якы ся одбыл 30. октобра 2005 в Омасї, тікеты были проданы за 14 хвилин.
Одказы
Катеґорія:Співаци Катеґорія:Музиканты
Партізаньске (Україна)
Партізаньске  (Партизанське) — село в Українї, Волиньскій области, Ковельскім районї. Жытелїв — 98 (2001).
Історія
Заложене у 1964 роцї.
Катеґорія:Села Волиньской области
1199
Вмерли
Катеґорія:Рокы
Сатурн
Сатурн є шеста, по Юпітерови друга найвекша планета сонячной сістемы. Планета была позорована уж старовікыма астрономами тай была названа по римскім богові Сатурнови, котрый быв обдобов ґрецького бога Крона. Астрономічный сімбол Сатурна є ♄.
Сатурн належыть міджі великых ґазовых великанів, про котры є тіпічне, же не мають певный поверьх, лем густу атмосферу, котра поступно переходить до плаща. Атмосфера є творена переважно легкыма ґазамі, головно геліом, котрый творить 96,3 % ёго обєму.
Катеґорія:Планеты сонячной сістемы
Александер Тарасов
Александер Тарасов (Александр Николаевич Тарасов, нар. 8. марец 1958) — совєтьскый и російскый филозоф, политичный публициста, писатель, політолоґ, соціолоґ и теоретик марксизму.
Референции
Катеґорія:Уродили ся 1958 Катеґорія:Російскы писателї Катеґорія:Русскоязычны писателе Катеґорія:Філозофы Катеґорія:Історіци
Ґустав Малер
Ґустав Малер (7. юла 1860, Каліштє - 18. мая 1911, Відень) быв музичный композітор, народженый в жыдївскій, в родинї де ся бісїдовало по нїмецкы, в селї на чесько-моравскій меджі в тогдышнїм Австрійскім царьстві. Быв тыж вынятковым діріґентом. Малер є вєдно зо своїм учітелём Антоном Брукнетом признаваный за найвекшого австрійского сімфоніка.
Катеґорія:Композіторы і музиканты
Микроскоп
Голе око и микроскоп
Голе людске око не може видѣти дробны предметы, меншы од 0,1 мм. Микроскоп давать можность роспознати штруктуры, в котрых оддалѣня меджи елементами до 0,2 мкм. Обычайно микроскоп мать двохступньову систему звекшѣня, створену объективом и окуларом, што довъедна давать звекшѣня до 1500 крат. В оптичну схему микроскопа входять тыж пристрои, котры потребны про добре присвѣтльованя объекта.
Референции
Катеґорія: Микроскопы
Лао Цзи
Лао Цзи (кітайскы 老子 = Старый майстер) є єдна з Найвыразнїшых постав кітайской філозофії, котрых історічна екзістенція є але неясна.
Кітайска традіція уміщує ёго жывот до 6. стороча п.н.е., много модерных школ але ёго екзістенцію давать до 4. стороча п.н.е., припаднї го шацує як компілацію веце філозофів з тых доб.
Катеґорія:Філозофы
Сама
Сама (араб. слуханя) — в суфизмѣ колективный набоженскый ритуал, допроваджаный выспѣваньом вершох мистичного обсягу, танцьом з обертанями ай музиков. Цѣль ритуала — привести участникох в набоженскый транс.
История
На зачатку ритуал сама быв остро критизованый теологами. Поступно ку участи в самѣ зачали приимати и мирян, а од конця XVII. стороча в дакотрых братствах (маулавия, шазилия) ритуал ся перетворив на шоу, до котрого были допущаны ай европане. Ритуал захоронив ся найлѣпше в суфийском братствѣ маулавия, котре походить з Турции, де было основане в року 1273, але в самой Турции было в року 1925 в процесѣ секуларизации владов заказане.
Днешность
В сучасности братство  маулавия захранило ся в заграничу, напримѣр в Алеппо, Сирия. В року 2008 ритуал сама быв записаный на листу Нематериалной културной дѣдовизны UNESCO. Од 1990-х рокох ай в Турции послаблены рештрикции. Окремы приватны групы пробують обновити первотный интимный и духовный обсяг ритуала. Але за тоты рокы, што братства были в илегалности, ритуал сама в телевизных высыланях фокусовав ся переважно на музику и танець, а так ся з нього вытратив набоженскый обсяг. Наслѣдком того во векшинѣ припадох ся сама стала туристичнов атракциов, без духовного обсягу, а з комерчных доводох быв ритуал упрощеный и покуртаный.
Гуска білоголова
Гуска білоголова (Anser albifrons) є меншым видом гускы з ряду зубчатоклювых. Дорослы птахы ся од сирой гускы і полёвой гускы одрізняють білым чолом і лемом коло дзёбака, ружовкастым дзёбаком і чорныма фляками на бріху. Молоды птахы мають бріх бесфлякатый і білый лем коло дзёбака хыбує. Гнїздить в тундрї на далекім северовыходї Азії (ssp. albifrons) і в Ґроньску (ssp. flavirostris), зимує в западній, середнїй і юговыходній Европі.
Ґітара
Ґітара — струновый музичный інштрумент з родины лутен. Звук ся створює вібраціов струн, і зосилнює ся резонатором — деков iнштрументу.
Катеґорія:Музичны інштрументы
Нормална школа
Нормална школа была така школа в Габсбургской империи, а значить и в Мадярском кралевствѣ, в котрой наука организовала ся подля методичной нормы (methodus normalis). Автором нормы быв Йоганн Игнац Фелбигер (нѣм. Johann Ignaz Felbiger), а заведена была од конця 70-х рокох 18. стороча и была в силѣ еще в зачатку 19. стороча.Учитель такой школы мусѣв мати законченый курс науки на основѣ methodus normalis, або освоити тоту методику практично при боку вышколованого учителя.
Народна школа
Подля Ratio Educationis, 1777, нормална школа была однесена до категории народных (циже националных) школ. Найчастѣйше такы школы были во векшых населеных пунктах, триклассны, так званы народны школы высшого ступня (scholae vernaculae primariae (seu capitales)).
Учебный материал в нормалных школах быв тот самый, независимо од ранга населеного пункта. Так-то, подля Ratio Educationis
Препарандия
Народны школы высшого ступня, организованы як нормалны школы, были такыма училищами, котры были способны на подготовку учительох, в тых школах готовили ся и учителѣ. Подля Ratio Educationis
Учителѣ народных школ высшого ступня мали закончити хоть лем еднорочный учительскый курс, но при тому еще – в часѣ перервы в роботѣ школ – мали курты, 2–3-мѣсячны учебны курсы. Такы курсы были и в школах з немадярскым (меншиновым) языком выукы. Курсы одбывали ся в центрѣ учебного округа.
Комплексна нормална школа
Про кресбу быв потребный окремый учитель (praeceptor graphidis), таксамо и про музику (magister musicae).
Референции
Катеґорія:Образованя в Австрийской империи
Мочар
Мочар — дараб ландшафта, якый ся характеризує надбытком вогкоты. Мочар творить ся на ровенї, у заглубленях на поверхносьти, у котрых дождьова вода збераться і не має де бистро стікати або проникати в водонепроникный ґрунт. Йсе характерна стояча вода в нерах і широкых річных долинах, особенно в низькых дарабах устя.
В даякых містах доста тяжко провести різькый готар межи озером і мочаром.
Твореня мочару
Є два основні путï твореня мочара: із за млаковатостï зимлï або із за заростаня озер. Єдна із главных причин надбытка вогкоты є рельеф - присутство низин куда стïкать ся вода із дождя, сніга ай пӯдземных вод. Млаковатость стає ся в сниженях рельефа, який постоянно або на даякий час заповнюєся водōв, што при иманï пӯдходящого клімата вӯклыкує надбытковой извогченя. Катеґорія:Природа Катеґорія:Ґеоґрафія Катеґорія:Земны утворы
1845
Умерли
Катеґорія:Рокы
Андрѣй Коцка
Андрѣй Ко́цка,  Андрій Андрійович Коцка, * 23. май 1911, Ужгород, Угорска Русь, Мадярске кральовство – † 4. новембер 1987, Ужгород, Закарпатска область, Украина— подкарпатскый малярь и педагог. Заслуженый умѣлець УССР (1971), Народный умѣлець УССР (1981).
Творба
В 1930–1940-х роках А. Коцку спознавали як майстра панорамных епичних краевидох, вецефигурных жанровых композиций, указуючых богатство й пестрость живота верховинского села. Ку такым роботам належать "Ужгород", "Перечинскый пяц", "Коло церкви", "Дому", "Процесия" тай иншы. Концьом 1940-х на А. Коцку быв чиненый идеологичный натиск, жебы змѣнив свою творчу манѣру в духу социалистичного реализму. Але по настаню хрущовского помягку тот натиск полѣвив и малярь ся быв годен вернути ку своей добрѣ спознаваной традиции. Цикл его женскых портретох кулминовав триумфом "Верховинкы" (1956), з котрой фотокопии ся появили в головных умѣлецкых часописах СССР, сам образ одкупив Музей украинского вытварного умѣня, а иншый варант — Третьяковска галерия. Окремый успѣх у навщѣвникох и фахманох умѣлствознаня мала групова выставка творох А. Коцкы, А. Ерделия и Ф. Манайла, яку была року 1964 в Москвѣ под назвов "Старое и новое Закарпатье". В 1960–1970-х роках до ока умѣлствознательох упала робота А. Коцкы "Веснянка", котру намальовав во вецеро вариантах. В циклах "Верховинка" и "Веснянка" наймоцнѣйше ся проуказав талент маляря створьовати генерализованый, типовый образ националного характеру, передавати неповторну поетичну атмосферу природы Карпат. "Романтизм" А. Коцкы з великов силов ся проявлять в его познатых пейзажах, як "Полонина Рогньеска" (1958), "Синевирске озеро" и "Осенны фарбы" (1960), "В Карпатах" (1979).
Референции
Катеґорія:Русиньскы малярї
Гімна Польскы
Гімна Польскы або Мазурек Домбровьского (Hymn Polski, Mazurek Dąbrowskiego) — офіціалный гімна Польскы з 26. фебруара 1927 року.
Оперета
Опере́та operetta мала опера — музично-сценичне представлѣня, в котром музично-вокалны и музично-хореографичны епизоды черяють ся зоз бесѣдов монологичнов и диалогичнов, а основу музичной драматургии чинять формы масовой популарной музикы, куплетны спѣванкы и танець. Опереты часто мають комичный сюжет, переважно легкый, забавный характер, хоть наслѣдують традичны академичны оперны формы музикы (арии, ансамблѣ, хоры).
История вывину опереты
Од XVII. стороча оперета зачинала ся поправдѣ яко мала опера, XVIII. стороча зафиксовало в оперетѣ певный жанровый напрям: комедия з каждоденного живота, пасторала, в Австрии и Германии сформовав ся жанер зингшпил, подобный до французской комичной оперы. В серединѣ XIX. стороча Жак Оффенбах утвердив жанер куртой комичной музично-сценичной едноактовкы, котру называв буффонада и подобного характера многоактного представлѣня, называного опера буфф. В историчном аспектѣ звыкли выокремльовати парижску и вѣденьску опереты (XIX. стороча), неовѣденьску (XX. стороча).
Мѣсто опереты меджи видами и жанрами умѣня
Оперета находить ся на меджи двох видох умѣня — музикы и театра. Баланс елементох драматичных и музичных е в динамицѣ и во многом зависить од националных традиций, зато говорять о националных оперетах. Напримѣр, в английской оперетѣ роль музикы менша неж в австрийской.
Од оперы ся одличуе оперета популарным характером музыкы и танця. Во водвилю и музичной комедии, спѣванка и танець мають лем помочну, доповнюючу роль, колиж в оперетѣ суть основным елементом драматургии. Музикал, котрый в сучасности е наступником опереты, поуживать новы музичны инштрументы и танечны елементы, колиж оперета ся строго ограничуе класичныма. Але границѣ меджи жанрами не суть тверды и, як часто ся ставало, авторы можуть свои дѣла подля властного виджѣня односити ку дакотрому межуючому жанру.
Референции
Катеґорія:Оперета
Сатьяджит Рей
Сатьяджит Рей (Бенґальскы: সত্যজিত রায় або সত্যজিৎ রায়; 2. май 1921 – 23. апріль 1992) быв індіцькый бенґальскый творця філмів. Є оцїнёваный за найвекшых автора 20. стороча. Рей ся народив в містї Калкута(теперь Колката) в Бенґалскій промінентнїй родинї во світї уменя і літературы.
Катеґорія:Филмовы режиссеры
Новинка Наука (1897-1914)
Наука — тыждньова новинка, котра выходила в Унгварѣ в роках 1897-1914 и 1918-1922 як официалный орган Общества Св. Василия Великого, а од року 1902 его правного наступника акциового общества УНІО.
Обсяг и редакция
В роках 1911-1912 выходив додаток Село. Додаток, як и сама новинка выдавали ся русинскым бесѣдным языком, хоть и не докус чистым. В новинцѣ была секция Духовна жизнь, секции Допись и Бесѣда, де печатали ся писма читательох, творы малой прозы, розличны житьовы и газдовскы порады, рубрикы новин зо свѣта и з краю (Что нового в свѣтѣ?, Что чувати дома?), переписка редактора, реклама. Новинка давала знати читателям о важных подѣях в културном животѣ. Напримѣр, Иоанн Поливка, воззывать ся ку читателям, просячи присылати ему хоть по 1-2 верши А. Павловича, кедь дакто мать, хоть в переписаню, бо он хоче выдати зборник. Там же ся вѣстить, же вышов словник Е. Кубека.
Новинка держала ся мадярского патриотизма. Головными редакторами поступно были Юлий Чучка, Василь Гаджега и Августин Волошин (по року 1903).
Научны материалы
Новинка подавала статьи мѣстных ученых Гиадора Стрипского, Антония Годинкы, Юрия Жатковича на темы русинской истории и културы.
Пропаговали ся и карпатознательскы выданя, котры выходили в заграничу (Л. Явдик, А. Васильев, А. Л. Петров).
Павза и обновлѣня
Наука не выдавала ся в часѣ Первой свѣтовой войны, а обновила ся в юну 1918. По принятю закона о автономии Руськой Крайны новинка змѣнила свою назву на Руська Крайна (януар-септембер 1919). Вернула собѣ стару назву по скрахованю Угорской Совѣтской Републикы, а з ньов и Руськой Крайны. Выдавала ся до року 1922.
Референции
Катеґорія:Русинскы новинкы
Севилья
Севилья,  Sevilla — город  на югу Испании, четвертый подля числа обывательства, вызнамный финанчный, културный и умѣлецкый центер, главный город провинции Севилья и автономной области Андалузия.
Гесло
"NO8DO" — официалне гесло Севильи, котре е на муниципалной заставѣ. Тото свого рода ребус, котрый по испанскы роскрывать ся в "No me ha dejado" "Она (Севилья) мня не лишила". Подля легенды тото гесло даровав городу краль Алфонсо Х. за то, же мав подтримку од обывательох в тяжком моментѣ истории. В серединѣ ребуса е madeja — прядено вовны.
История
Подля легенды Севилью основав Геркул, тотожненый з феницийскым богом Мелкартом, котрый перейшов через Гибралтарскый пролив и заклав торговы мѣста, де теперь находять ся Севилья и Кадис. Археологичны роскопы односять найстаршу часть города ку 8. ст. до н. е. Феничане закладену ту колонию назвали Сефела («низина, ровнина»), Грекы тоту назву трансформовали на Испола, Римляне на Гисполис, арабска форма была Ишбилья, близка до днешной. В порѣчу Гвадалквивира жили в той добѣ иберийскы племена Тартешанох, котры мали свою изоловану културу и писмо, указуюче на вплыв Фениции и Египта.
Од року 206 до н. е. зоставать Севилья добыта Римлянами. В роках 712–1248 была в руках Маврох. В той добѣ ставать ся вызнамным центром торговлѣ и ремесел. 22. новембра 1248 Севилья была добыта испанскым войском, прилучена ку Кральовству Кастилия-Леон и одтогды доднесь зоставать в испанской юрисдикции.
В 15-17. ст. Севилья была найвекшым в Европѣ торговым городом. За рокы 1504–1650 з того пристава одплыли 17 760 морскых лоди.
З гавани Палос в приставѣ Севилья в року 1492 рушила перва експедиция Криштофа Колумба. В року 1519 з Севильи одплыв у путь доокола свѣту Фернандо Магеллан.
Днешность
Севилья мать розвите машинарство, ливарство, продукцию стрѣлива, велику доганову фабрику, выраблять порцелан, чоколаду, мыло, корковы заткы, текстиль, продукты хемии и нафтохемии, склярства и папѣрництва.
Севилья мать едну з найстаршых универзит (1502). В року 1981 в Севильи отворив ся меджинародный аеропорт.
Взглядом на богату историю Севилья мать уникатну архитектуру, велике число културных и историчных памяток.
Орава (рѣка)
Орава Orava,  Arwa,  Árva — рѣка дунайского базену в сѣверозападной Словакии, правый приток Вага.
История
В историчной формѣ Arva упомянута первый раз в року 1267 в дотычности з уже тогды екзистовавшым над нев Оравскым замком. Без сомнѣву, была то первотна назва рѣкы. Словацка форма Orava (Oravia) первый раз упоминать ся в документѣ в року 1314.
В роках 1954–1958 в горном току Оравы выбудовали водный резервоар Оравска преграда.
Ток рѣкы
Орава в сучасности вытѣкать зоз рукотворного акумулачного водного резервуара Орава (Оравска преграда), до котрого ся вливають рѣкы Чорна Орава, што мать выток в Польщи, и Бѣла Орава, а ещи десяткы меншых поточкох, меджи котрыма ся выокремлять Оравиця. До створѣня штучного водного резервуара (1958) ся поважовало, же Орава ся формуе сутоком Бѣлой и Чорной Оравы. Тече напрямом югозападным и вливать ся до Вагу около села Кральованы.
Рѣка Орава — едина векша рѣка в Оравской жупѣ. Найвекшы мѣста в ей току суть Тврдошин и Долный Кубин. В локалитѣ Оравскый Подзамок на 112-метровой скалѣ понад рѣков стоить Оравскый замок, давне сѣдлиско администрации Оравской жупы, а днесь словацка памятка истории и културы и вызнамна туристична атракция.
Референции
Катеґорія:Рікы Словакии Катеґорія:Рікы Европы Катеґорія:Рікы подля алфавиту
1198
Вмерли
Катеґорія:Рокы
Пакостів
Пакостів, Pakostov — село на Словеньску в окресѣ Гуменне Пряшовского краю.
Цивилне сполоченство
Цивилне сполоченство в сучасном розумѣню — означать комплекс односин во сферѣ економикы, културы и др., котры ся розвивають в рамках демократичного сполоченства независимо, автономно од державы. Цивилне сполоченство контролуе не лем владу державы, але и богатство державы, при партнерскых односинах меджи сполоченством, державов и бизнесом.
История
Понятя цивилне сполоченство исторично мало розличный вызнам:
Пакостів
История
Перва документована споминка датована роком 1567, коли село Pakozto належало Гуменскому панству. Селяне занимали ся земледѣлством, лѣсныма роботами, палили деревне угля. В часѣ СНП подтримовали партизанох. В року 1943 ку Пакостову прилучили Петровцѣ, котры суть первый раз спомянуты роком 1408 яко Petronicz того ж панства. Грекокатолицка церква Дѣвы Марии з року 1850 поставлена в бароково-класицистичному штилу. Римокатолицкый костел поставленый в року 1932.
Цивилне сполоченство
Сучасна дефиниция
Понятя цивилне сполоченство стало ся модным в 1980-х роках и одтогды добыло заслѣплюючу популарность, але чим веце оно ся поуживать, тым мглавѣйшым и многозначнѣйшым ставать ся его вызнам. Кедь хочеме то вшитко згорнути в интуитивне просте означѣня, та можеме повѣсти, же цивилне сполоченство е синонимом «доброго сполоченства» (Good Society).
Пакостів
Обывательство
В року 2011 обывательство чинило 478 особ.
Цивилне сполоченство
Сучасна дефиниция
При доспѣлом цивилном сполоченствѣ держава не лем выгнана из приватного живота, економикы, духовного живота, а еще поставлена сполоченством под контролу. Западны социалны теории не мають объективны критерии, з помочов котрых мож окреслити «добре сполоченство», суть лем емпиричны черты. Good Society — то не реалность, а лем теоретичный инструмент анализы досягнуть сполоченства в социалной сферѣ и их концептуализации через емпиричны генерализации. Ку неодлучителным чертам належать: слобода и права чоловѣка, не лем негативна слобода од примуса, зависимости, но и позитивна слобода самореализации, реализации своих планох, приступности минимума социалных и природных благ; наявность социалного порядка. Такым порядком диспонуе цивилне сполоченство. Тот класичный термин филозофии, политологии и социологии до 1960-х рокох означав сполоченство, котре способне поставити под контролу державу.
Пакостів
Референции
Катеґорія:Населены пункты подля алфавиту Катеґорія:Населены пункты Словакии
Цивилне сполоченство
Сучасна дефиниция
В 1960-х ку чертам цивилного сполоченства додала ся способность поставити под контролу не лем державу, але и богатства. Зачаткы того были уже в антимонополном законодарствѣ Вудро Вилсона, але аж теперь то стало ся органичнов частьов концепции цивилного сполоченства. Така контрола реализуе ся через адвокатску службу сполкох конзументох, суды про спотребительскы дѣла и др.
Референции
Катеґорія:Сполоченство Катеґорія:Політіка Катеґорія:Социология
Тайван
Тайван, офіціална назва Кітайска републіка або Републіка Кітай — є островный частічно признаный штат во выходній Азії. Тайван Катеґорія:Азія Катеґорія:Островный штат
Поповзень
Поповзень (Sitta europaea) є малый вид співака з родины поповзенёвых (Sittidae).
Опис
Поповзень є великый приближно дас як воробель, росте до довжкы 13-14,5 цм, роспятя крыл мірять 23-27 цм а важыть коло 23 ґ. Матз завалисте тїло, курты ногы, хвіст і карк, велику голову і шыловитый дзёбак. Верьх головы і тїла є сивосинїй, пірка лїтаня суть тмавы. Чорна смуга, як ся тягне од корїня дзёбака кріз око аж к тылу бывать у саміць дакус узша. Лице і горло суть білавы, спід жовтопомаранчовый (у северо- а выходоевропскых популацій вілый), бокы і спіднї кровкы хвоста начервенїлы, у самця велми тмавы, очі чорны а ногы жовтопомаранчовы.
Лїтать швыдко і шыковно в плохых вовнках.
Вавить голосныма писканями і мягкішым синицёвым „сіт сіт“. Спів є трилковый, в базї звучіть як „квіквікві…“.
Росшырїня
Поповзень є росшыреный на россяглій теріторії Евразії а в северозападній Африцї (т.є. мать палеарктічне росшырїня). Є сталый. Творить ряд підвидів. Стримує ся переважно в листяных а змішаных лїсах зо старыма стромами, жыє тыж в загородах і містьскых парках. Найбогатше ся находить в низинах, у высшых надморьскых вышках жыє уж рідше.
Еколоґія
Іде о теріторіалный вид, якый ся шторік вертать на тоты самы гнїздовиска. Добрї ся рушать по стромах, як єдиный европскый співак ай долов головов.
Страву, яку творить особливо дрібна хробачіна, выглядавать в щербинах скоры стромів, або тїсно під нёв. В зимі ся жывить головно насїнями, часто навщівлять кормитка вєдно зо синицями. Цїлорочно собі навеце робить засобы, котры пак поступно выглядавать.
Гнїздить раз за рік од марца до юна в дутинах стромів, найчастїше выдзёбаных даякым дятлёвым птахом (не одвергне ани будьку), окремо пак в старых дубах. Кідь є вступна дїра дуже велика, замурує єх часточно глинов, жебы днука не міг войти жаден векшый вид. Дутину стеле переважно кусами сосновой або дубовой скоры. В зношцї бывать 5–9 білых, буро флякастых, 19,6 x 14,7 мм великых яєць, на котрых сидить сама саміця 14–17 днїв. Молодята гнїздо опущають по далшых 22–25 днях.
Референції
Катеґорія:Поповзенёвы Катеґорія:Птаство Підкарпатьской Руси
1197
Глави штатів
Катеґорія:Рокы
Сполоченство (чеперушка)
Сполоченство може означовати:
Латвія
Головным містом країны є Ріґа, другым найвекшым містом — Дауґавпілс.
Латвія Катеґорія:Европска унія  Катеґорія:Штаты і теріторії, котры основаны 1991
Великы Поляны
Великы Поляны (слов. Veľká Poľana) — заникле село на Словакии в окресѣ Снина. Року 1981 было евакуоване з причины выставбы водного дѣла Старина.
Полога
Село находило ся в долинѣ рѣкы Цироха в надморской вышцѣ 395 м межи бывшыма селами Руське (472 м) и Старина (335 м). Через бывше село веде циклотраса Карпатска магистрала (Великый Березный — Снина — перелаз Руське сѣдло).
История
Перва документална упоминка односить ся на рок 1493. В часѣ Первой свѣтовой войны в околици точили ся тяжкы бои, по котрых ту зостали похованы около 1000 воякы, з того лем 210 австро-мадярскы суть познаты. Церковь св. Михаила Архангела, розбита канонами, не была обновлена. Намѣсто того валалчане выставили нову (1926 –1932), помогали им финанчно штат и родаци з Америкы, а тыж сосѣдны села Смулник и Руське. Але и тота была пошкоджена в бойовых зражѣнях року 1944. Понеже Великы Поляны зостали единым русинскым селом, котре по заказѣ грекокатолицкым вѣры (1950) не перешло на православие, не была им дозволена ани оправа новой церкви. Тото зробили аж по року 1968, коли заказ грекокатолицкой вѣры быв одкликаный. Наконець при збуряню села з поводу выставбы водного дѣла Старина нова церковь была подминована и зликвидована выбухом. Року 1930 село мало найвеце обыватели — 791.
Днешность
Территория заниклого села днесь входить до ареалу Народного парку Полонины. З бывшого села заховав ся цынтарь и една хыжа. Заховали ся и розвалины старой церкви св. Михаила Архангела з року 1784, котра была розбита канонами в току войны в 1915 року. Пониже села, недалеко вступной таблици, при Луковом потоку заховав ся придорожный крест з року 1853. На мѣстѣ збуряной новой церкви выставлена деревяна капличка.
На военском цынтарю Велька Поляна І. — Ротунда похованы 340 воякы. Ту з камени, походячых з розвалин спомянутой церкви, котра находить ся в сосѣдствѣ, волонтеры выставили помяник падлым вояком Ротунда. Военскый цынтарь Велька Поляна ІІ. — Годошик, найвысше положеный цынтарь в Словакии, находить ся на убочи верха Годошик (921 м) в надморской вышцѣ 825 м.
Справа територии находить ся в Стащинѣ.
Референции
Катеґорія:Заниклы села Словеньска
Школа
Школа обще означать хотьяке воспитателно-образовне заряджѣня, организацию або инштитуцию. Таксамо може означати будову або резиденцию, де умѣщена тота инштитуция. Подля Александра Духновича, школа — такый общый дом, в котром зберать ся молодежь наукы ради.
Етимология
Слово школа походить од грецкого σχολή (чит.: схоле), што первотно означало "вольный час" або тыж "выхоснованя вольного часу", а позднѣйше "группа, котру учать, школа".
Типы школ
В сучасности найчастѣйше школы ся дѣлять на:
Гардеґґ
Гардеґґ є місто в Австрії у федералній землі Нижня Австрія на австрійко-чеськым погранічу. Місто є знаме середньовіковым бурґом. Місто мать лем 1292 обывателів (2017) і зато є тримане як найменьше місто Австрії. Через Гардеґґ тече вызначна ріка Діє.
Катеґорія:Міста Катеґорія:Міста Австрії Катеґорія:Міста Нижньой Австрії
Мадяре
Мадяре (magyarok) — суть народом, котрый до Середнёй Европы пришов на кінцю 9-ого стороча спід Уралу і передтым з Азії. Творять майоріту в штатї Мадярьско, велику міноріту в штатох: США, Канада, Словеньско, Сербія і Румуньско.